16 Ka fa letlhakoreng le lengwe, le fa re akanya gore ga re na bokgoni, re ka kgona go atlega mo bodireding jwa rona. (Bala Ditiro 4:13.) Lefoko la Modimo le re naya lebaka le le utlwalang la go dumela gore ‘botlhe ba ba nang le tshekamelo e e siameng ya go bona botshelo jo bo sa khutleng’ ba tla amogela dikgang tse di molemo. (Dit. 13:48) Ka jalo, a re lweleng go tswelela re le tekatekano malebana le kafa re itebang ka teng le kafa re lebang batho ba re batlang go ba bolelela dikgang tse di molemo tsa Bogosi. A re diriseng ka botlalo thapiso e Jehofa a re nayang yone, re tlhomamisegile gore e tla solegela rona le batho ba ba re reetsang molemo. (1 Tim. 4:16) Jehofa a ka re thusa go bona kafa re ka nayang “mongwe le mongwe karabo” ka teng. Jaaka re tla bona mo setlhogong se se latelang, tsela e nngwe ya go atlega mo bodireding jwa rona ke go latela se gantsi go tweng ke Molao wa Sekagouta.